  Виталий Пронин Ува ёросысь «Дружба» хозяйствоын пумиськонУва ёрос дасяське гурт спортсменъёсты пумитаны. Отын йылпумъясько ни стадионэз выльдон но спортзалэз ӝутон ужъёс. Соослэн мынэменызы тодматскиз Президент А. Волков.Лэсьтӥськисьёслы Президент ӟеч дунъет сётӥз.- Мон туж шумпотӥсько, шаерамы эшшо одӥгез туала куронъёслы тупась стадион усьтӥськоз шуыса, - пусйиз со. - Нош 40 тонна йӧл кыскыны кутскиды ке, татчы пуктом на бассейн но липет улэ пыртэм йӧ.Ува палъёсысь пудо вордӥсьёслэн вормонъёссылы оскон вань. Татын ӧжыт ӧвӧл азьмынӥсь хозяйствоос. Пӧлысьтызы одӥгез - «Дружба» предприятие. Президент вуылӥз отчы но.«Дружба» огазеяськон огазея котырысь 7 гуртъёсты. Гуртоос сӥль, йӧл потто, вал вордо. Туэысен кутскизы лысо писпуосты будэтон борды.Пусйыны кулэ, берло вить ар куспын гинэ хозяйство 27 выль техника басьтӥз ни. Ваньмыз соос туала куронъёслы тупало. Талы луыса пудо сиёнлэн асдуныз кулэсме но будэ солэн ӟечлыкез.Таӵе адӟем карымон предприятилэн одӥг гинэ сюлмаськонэз - уг тырмо егит специалистъёс. «Дружбалэн» кивалтӥсез Олег Кочуров вазиськиз Президентлы:- Хозяйствоямы ужасьёслэн шоро-куспо арлыдзы - 53 арес. Егит специалистъёсты гочатыны турттӥськом ӟеч уждунэн, кылем арын шоро-куспо уждун 11 сюрс манет вал. Улон коркаос но пуктӥськом, но туж ӝег пӧрме, араз - одӥгзэ.Гуртоослэн осконзы: оло, республика юрттоз егит специалистъёслы улон инты пуктонэн. Президент А. Волков вазиськонзэс умоен лыдъяз.- Республикаямы 8 ар ужа ни «Гуртысь специалистъёслы улон инты» программа, - пусйиз со. - Со чотын арлы быдэ ог 100 корка пуктӥськом.Лекъяськиз Президент Нылга черкогуртын. Отын али нылпи сад лэсьтӥське, 1-тӥ сентябрёзь дась луыны кулэ. Но лэсьтӥськисьёс суп-сап выро.Александр Волков ӝот-ӝот вераз:- Туала вакытэ пуктэм юртъёс ӧжытсэ 50 ар йӧн-йӧн сылыны кулэ!Шедьтӥз Президент мар понна тышкаськыны Ува каргуртысь 4 номеро школаын лэсьтӥськисьёсты но. Соос ӝуто покчи классъёсын дышетскисьёслы юрт, спортзал но столовой. Ваньмыз со озьы ик 1-тӥ сентябрьлы вуыны кулэ.Вуоно арын Ува ёросын эшшо одӥг нылпи сад лэсьтыны чакламын. Кытын со луоз - ёрос центрын, Поршурын яке Ува-Тукляын - али тодмо ӧвӧл на.Сергей Захаров Теги: АлександрВолков Ува  